***Службени лист***

***општине Пожега***

|  |
| --- |
| **БРОЈ 2/21, ПОЖЕГА, 10. МАРТ 2021. ГОДИНЕ** |

На основу члана 32. Закона о локалној самоуправи («Службени гласник РС» број 129/2007…47/2018), члана 47. и 63. Закона о буџетском систему («Службени гласник РС»број 54/2009…149/20) и члана 113. Статута општине Пожега («Службени лист општине Пожега» број 1/19), Скупштина општине Пожега на седници одржаној дана 09.03.2021.године, донела је

**О Д Л У К У**

**О РЕБАЛАНСУ БУЏЕТА ОПШТИНЕ ПОЖЕГА**

**ЗА 2021.ГОДИНУ**

**Члан 1.**

Члан 1. Одлуке о буџету општине Пожега за 2021. годину мења се и гласи:

**А. РАЧУН ПРИХОДА И ПРИМАЊА, РАСХОДА И ИЗДАТАКА**

Укупни приходи и примања остварени по

основу продаје нефинансијске имовине **911.106.000** динара

*1. средства из буџета 890.550.000 динара*

*2. додатни приходи 20.556.000 динара*

Укупни расходи и издаци за набавку

нефинансијске имовине **954.594.000** динара

*1. расходи и издаци из буџета 934.038.000 динара*

*2. расходи и издаци из додатних прихода 20.556.000 динара*

**Буџетски суфицит-дефицит** -**43.488.000 динара**

Издаци за набавку финансијске имовине

(у циљу спровођења јавних политика) 0 динара

**Укупни фискални суфицит-дефицит -43.488.000 динара**

**Б.РАЧУН ФИНАНСИРАЊА**

Примања од продаје финансијске имовине

и задуживања 0 динара

Пренети вишак прихода 65.450.000 динара

Издаци за набавку финансијске имовине и

отплату главнице дуга 21.962.000 динара

**Нето финансирање 43.488.000 динара**

**Члан 2.**

Члан 2. Одлуке о допунском буџету општине Пожега за 2021. годину мења се и гласи:

Приходи и примања и расходи и издаци остварени по основу продаје нефинансијске имовине утврђени су у следећим износима у Рачуну прихода и примања, расхода и издатака:

|  |  |  |
| --- | --- | --- |
|  | Економска класификација | Износ |
| 1. | 2. | 3. |
| **А.РАЧУН ПРИХОДА И ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ И РАСХОДА И ИЗДАТАКА ЗА НАБАВКУ НЕФИНАНСИЈСКЕ ИМОВИНЕ БУЏЕТА ОПШТИНЕ** |  |  |
| ***I УКУПНИ ПРИХОДИ И ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ*** | 7+8 | **911.106.000** |
| Текући приходи: | 7 | **903.356.000** |
| 1. Порески приходи | 71 | **609.220.000** |
| 1.1. Порез на доходак,добит и капиталне добитке | 711 | 434.010.000 |
| 1.2. Порез на фонд зарада | 712 | 10.000 |
| 1.3. Порез на имовину | 713 | 112.000.000 |
| 1.4. Порез на добра и услуге | 714 | 28.200.000 |
| 1.5. Други порези | 716 | 35.000.000 |
| 2. Непорески приходи, од чега: | 74 | **78.936.000** |
| 2.1. Приходи од имовине | 741 | 16.400.000 |
| 2.2. Приходи од продаје добара и услуга | 742 | 49.856.000 |
| *од тога:сопствени приходи индирект.буџ.корисника* |  | *17.356.000* |
| 2.3. Новчане казне | 743 | 12.180.000 |
| 2.4. Мешовити и неодређени приходи | 745 | 500.000 |
| 3. Меморандумске ставке за рефундацију расхода | 771+772 | **200.000** |
| 4. Донације | 731+732 | **0** |
| *Донације индиректних буџетских корисника* |  | *0* |
| 5. Трансфери | 733 | **215.000.000** |
| *од тога:трансфери од др. нивоа власти индир.корисн.* |  |  |
| 6. Примања од продаје нефинансијске имовине | 8 | **7.750.000** |
| *од тога:примања од продаје неф.имовине индир.корисн.* |  | *3.200.000* |
| ***II УКУПНИ РАСХОДИ ИЗДАЦИ ЗА НАБАВКУ НЕФИНАНСИЈСКЕ ИМОВИНЕ*** | 4+5 | **954.594.000** |
| Текући расходи: | 4 | **837.562.000** |
| 1. Расходи за запослене | 41 | 232.639.000 |
| *од тога из средстава индиректних буџ.корисника* |  | *214.000* |
| 2. Коришћење услуга и роба | 42 | 354.683.000 |
| *од тога из средстава индиректних буџ.корисника* |  | *7.012.000* |
| 3. Отплата камата | 44 | 800.000 |
| 4. Субвенције | 45 | 11.800.000 |
| 5. Издаци за социјалну заштиту | 47 | 14.550.000 |
| 6. Остали расходи | 48+49 | 92.246.000 |
| *од тога из средстава индиректних буџ.корисника* |  | *30.000* |
| 7. Трансфери | 46 | 130.844.000 |
| *од тога из средстава индиректних буџ.корисника* |  | *13.200.000* |
| 8. Издаци за нефинансијску имовину | 5 | **117.032.000** |
| *од тога из средстава индиректних буџ.корисника* |  | *100.000* |
| **III БУЏЕТСКИ СУФИЦИТ(БУЏЕТСКИ ДЕФИЦИТ) (I-II)** | (7+8)-(4+5) | **-43.488.000** |
| **Б. РАЧУН ФИНАНСИРАЊА** |  |  |
| **IV ПРИМАЊА ОД ПРОДАЈЕ ФИНАНС. ИМОВИНЕ** | 92 | **0** |
| **V ПРИМАЊА ОД ЗАДУЖИВАЊА** | 91 | **0** |
| 1. Примања од домаћих задуживања | 911 | 0 |
| 2. Примања од иностраног задуживања | 912 | 0 |
| **VI НЕУТРОШЕНА СРЕДСТВА ИЗ ПРЕТХ.ГОДИНЕ** | 3 | **65.450.000** |
| **VII НАБАВКА ФИНАНСИЈСКЕ ИМОВИНЕ** | 62 | **10.462.000** |
| **VIII ОТПЛАТА ГЛАВНИЦЕ** | 61 | **11.500.000** |
| 1. Отплата главнице домаћим кредиторима | 611 | 11.500.000 |
| 2. Отплата главнице страним кредиторима | 612 | 0 |
| **IX НЕТО ФИНАНСИРАЊЕ (IV+V+VI-VII-VIII= -III)** |  | **43.488.000** |

**Члан 3.**

У члану 22. – ПРИХОДИ у Билансу прихода и расхода врше се следеће измене:

-321310 Нераспоређени вишак прихода из ранијих година износ „45.000.000“ замењује се износом „65.450.000“;

-813150 Примања од продаје осталих основних средстава додаје се износ „50.000“;

-841150 Примања од продаје земљишта у корист нивоа општина додаје се износ „4.500.000“.

**Члан 4.**

У члану 22. – РАСХОДИ у Билансу прихода и расхода врше се следеће измене:

-416000 Награде, бонуси и остали посебни расходи износ „3.090.000“ замењује се износом „3.240.000“;

-422000 Трошкови путовања износ „43.578.000“ замењује се износом „43.608.000“;

-423000 Услуге по уговору износ „78.163.000“ замењује се износом „84.213.000“;

-424000 Специјализоване услуге износ „82.795.000“ замењује се износом „83.835.000“;

-463000 Дотације и трансфери осталим нивоима власти износ „115.164.000“ замењује се износом „115.644.000“;

-481000 Дотације невладиним организацијама износ „55.006.000“ замењује се износом „57.506.000“;

-483000 Новчане казне и пенали по решењу судова износ „7.100.000“ замењује се износом „18.450.000“;

-511000 Зграде и грађевински објекти износ „88.196.000“ замењује се износом „89.696.000“;

-515 Нематеријална имовина износ „650.000“ замењује се износом „1.050.000“;

-541000 Земљиште додаје се износ „1.500.000“.

**Члан 5.**

У Посебном делу буџета врше се следеће измене:

-раздео 1.Председник општине, функција 110 Извршни и законодавни органи, програм 2101 Политички систем локалне самоуправе, програмска активност 0002 Функционисање извршних органа, позиција 5, економска класификација 423 Услуге по уговору износ „750.000“ замењује се износом „2.900.000“;

-раздео 3.Општинска управа, функција 040 Породица и деца, програм 0901 Социјална и дечја заштита, пројекат „Откуп земљишта за дечје игралиште на Марјановића брду“, позиција 11-1, економска класификација 541 Земљишта додаје се износ „1.500.000“;

-функција 090 Социјална заштита некласификована на другом месту, програм 0602 Локална самоуправа, програмска активност 0007 Функционисање националних савета и националних мањина, позиција 19, економска класификација 511 Зграде и грађевински објекти додаје се износ „1.500.000“;

-функција 130 Опште услуге, програм 0602 Локална самоуправа, програмска активност 0001 Функционисање локалне самоуправе и градских општина, позиција 34, економска класификација 483 Новчане казне и пенали по решењу судова износ “7.000.000“ замењује се износом „18.350.000“;

-функција 130 Опште услуге, програм 0602 Локална самоуправа, програмска активност 0001 Функционисање локалне самоуправе и градских општина, позиција 36-1, економска класификација 515 Нематеријална имовина додаје се износ „400.000“;

-функција 160 Опште јавне услуге које нису класификоване на другом месту, програм 0602 Локална самоуправа, пројекат „Конкурсно финансирање удружења“, позиција 40, економска класификација 481 Дотације невладиним организацијама износ „7.000.000“ замењује се износом „9.500.000;

-функција 360 Јавни ред и безбедност, програм 0701 Организација саобраћаја и саобраћајне инфраструктуре, пројекат „Унапређење саобраћаја на путевима“, позиција 45, економска класификација 424 Специјализоване услуге износ „300.000“ замењује се износом „600.000“;

-функција 820 Услуге културе, програм 1201 Развој културе, пројекат „Србија у ритму Европе“, позиција 76-1, економска класификација 424 Специјализоване услуге додаје се износ „700.000“;

-функција 920 Средње образовање, програм 2003 Средње образовање, програмска активност 0001 Функционисање средњих школа, позиција 83, економска класификација 463 Донације и трансфери осталим нивоима власти износ „51.449.000“ замењује се износом „51.929.000“;

-Глава 3.2 Спортско културни центар, функција 860 Рекреација, спорт, култура и вере, програм 1201 Развој културе, пројекат „Аматерско позориште Књаз“, позиција 108-1, економска класификација 422 Трошкови путовања додаје се износ „30.000“;

-Глава 3.2 Спортско културни центар, функција 860 Рекреација, спорт, култура и вере, програм 1201 Развој културе, пројекат „Аматерско позориште Књаз“, позиција 108-2, економска класификација 423 Услуге по уговору додаје се износ „353.000“;

-Глава 3.8 Туристичка организација, функција 473 Туризам, програм 1502 Развој туризма, програмска активност 0002 Промоција туристичке понуде, позиција 164, економска класификација 423 Услуге по уговору износ „2.290.000“ замењује се износом „2.250.000“;

-Глава 3.8 Туристичка организација, функција 473 Туризам, програм 1502 Развој туризма, програмска активност 0002 Промоција туристичке понуде, позиција 164-1, економска класификација 424 Специјализоване услуге додаје се износ „40.000“;

-раздео 4. Скупштина општине, програм 2101 Политички систем локалне самоуправе, програмска активност 0001 Функционисање скупштине, позиција 170-1, економска класификација 416 Награде, бонуси и остали посебни расходи додаје се износ „150.000“;

-раздео 4. Скупштина општине, програм 2101 Политички систем локалне самоуправе, програмска активност 0001 Функционисање скупштине, позиција 172, економска класификација 423 Услуге по уговору износ „4.000.000“ замењује се износом „5.437.000“;

-раздео 5. Општинско јавно правобранилаштво, програм 0602 Локална самоуправа, програмска активност 0004 Општинско правобранилаштво, позиција 181, економска класификација 423 услуге по уговору износ „50.000“ замењује се износом „2.200.000“.

**Члан 6.**

Изменама у члану 3. 4. и 5. ове Одлуке извршиће се одговарајуће измене збирова у Билансу прихода и расхода буџета и распореду прихода по функцијама, главама , програмима, програмским активностима, пројектима и разделима буџета.

**Члан 7.**

Ова Одлука ступа на снагу даном доношења, а објавиће се у «Службеном листу општине Пожега».

**01 број 011-6/21 од 09.03.2021.године**

**СКУПШТИНА ОПШТИНЕ ПОЖЕГА**

**Председник,**

**Дејан Мркић, с.р.**

На основу члана 35 став 7 Закона о планирању и изградњи («Сл.гл.РС» *број 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19, 37/19-др.закон и 9/20*) и члана 14 и 38 Статута општине Пожега *(Службени лист Општине Пожега бр.1/2019*), Скупштина општине Пожега на седници одржаној дана 09.03.2021. године донела је

**О Д Л У К У**

**О ДОНОШЕЊУ ПЛАНА ДЕТАЉНЕ РЕГУЛАЦИЈЕ**

**ЗА ИЗГРАДЊУ ПАРКИНГ ПРОСТОРА УЗ КОМПЛЕКС**

**ФАБРИКЕ МУНИЦИЈЕ У ВИСИБАБИ**

ЧЛАН 1

Доноси се План детаљне регулације за изградњу паркинг простора уз комплекс фабрике муниције у Висибаби.

ЧЛАН 2

План детаљне регулације за изградњу паркинг простора уз комплекс фабрике муниције у Висибаби је израђен у циљу утврђивања мера, правила грађења, начина коришћења и уређења земљишта, као и заштите планског подручја.

ЧЛАН 3

Наручилац израде Плана детаљне регулације за изградњу паркинг простора уз комплекс фабрике муниције у Висибаби је д.о.о. „Борбени сложени системи“ из Београда.

ЧЛАН 4

План детаљне регулације за изградњу паркинг простора уз комплекс фабрике муниције у Висибаби је израђен од стране „АС ПРИМЕРА“ из Чајетине.

ЧЛАН 5

Планом детаљне регулације за изградњу паркинг простора уз комплекс фабрике муниције у Висибаби је обухваћена локација која припада катастарским општинама Узићи, Висибаба и Расна, у укупној површини од 16878.55 м².

ЧЛАН 6

План детаљне регулације за изградњу паркинг простора уз комплекс фабрике муниције у Висибаби који је саставни део ове одлуке има следећи садржај: 2

САДРЖАЈ ПЛАНА:

**ОПШТА ДОКУМЕНТАЦИЈА**

ИЗВОД ИЗ УПИСА ПРЕДУЗЕЋА У АГЕНЦИЈУ ЗА ПРИВРЕДНЕ РЕГИСТРЕ

РЕШЕЊЕ О ОДРЕЂИВАЊУ ОДГОВОРНОГ УРБАНИСТЕ

ЛИЦЕНЦА ОДГОВОРНОГ УРБАНИСТЕ

**ТЕКСТУАЛНИ ДЕО**

1. О П Ш Т И Д Е О

1.1. ПОВОД ЗА ИЗРАДУ ПЛАНА

1.2. ПРАВНИ И ПЛАНСКИ ОСНОВ

1.3. ГРАНИЦА ПЛАНА

1.4. ИЗВОД ИЗ ПРОСТОРНОГ ПЛАНА ОПШТИНЕ ПОЖЕГА

1.5. (СЛУЖБЕНИ ЛИСТ ОПШТИНЕ ПОЖЕГА БР.8/13)

1.6. ОПИС ПОСТОЈЕЋЕГ СТАЊА, НАЧИНА КОРИШЋЕЊА ПРОСТОРА

1.7. И ОСНОВНИХ ОГРАНИЧЕЊА

1.8. ПОДЛОГЕ ЗА ИЗРАДУ ПЛАНА

2. П Л А Н С К И Д Е О

**2.1. ПРАВИЛА УРЕЂЕЊА И ГРАЂЕЊА**

2.1.1. ЦИЉ ИЗРАДЕ ПЛАНА

2.1.2. ПЛАНИРАНА НАМЕНА ПОВРШИНА И ФУНКЦИОНАЛНЕ И ПРОСТОРНЕ КАРАКТЕРИСТИКЕ ПРЕДЛОЖЕНОГ РЕШЕЊА

2.1.3. УСЛОВИ ЗА ПАРЦЕЛАЦИЈУ И ПОПИС ПАРЦЕЛА ЗА ПОВРШИНЕ ЈАВНЕ НАМЕНЕ

2.1.4. САОБРАЋАЈНА ИНФРАСТРУКТУРА

2.1.5. ТЕХНИЧКА И КОМУНАЛНА ИНФРАСТРУКТУРА

• Електроенергетска мрежа и објекти

• Водоводна и канализациона мрежа и објекти

• Гасоводна мрежа и објекти

• Телекомуникациона мрежа и објекти

**2.2. УСЛОВИ И МЕРЕ ЗАШТИТЕ**

2.2.1. ИНЖЕЊЕРСКО ГЕОЛОШКИ УСЛОВИ

2.2.2. МЕРЕ ЗА ЕНЕРГЕТСКУ ЕФИКАСНОСТ ИЗГРАДЊЕ

2.2.3. МЕРЕ ЗАШТИТЕ ОД ЕЛЕМЕНТАРНИХ И ДРУГИХ ВЕЋИХ НЕПОГОДА

• Мере заштите од пожара

• Мере заштите од земљотреса

2.2.4. МЕРЕ ОД ИНТЕРЕСА ЗА ОДБРАНУ

2.2.5. МЕРЕ ЗАШТИТЕ И УНАПРЕЂЕЊА ЖИВОТНЕ СРЕДИНЕ

2.2.6. УСЛОВИ И МЕРЕ ЗА ЗАШТИТУ НЕПОКРЕТНИХ КУЛТУРНИХ

И ПРИРОДНИХ ДОБАРА

• Заштита природних добара

• Заштита културних добара

**2.3. СПРОВОЂЕЊЕ ПЛАНА**

**ГРАФИЧКИ ДЕО**

1. ИЗВОД ИЗ ПРОСТОРНОГ ПЛАНА ОПШТИНЕ ПОЖЕГА

|  |  |
| --- | --- |
| ? | НАМЕНА ПРОСТОРА Р 1: 50 000 |

|  |  |
| --- | --- |
| ? | ТУРИЗАМ И ЗАШТИТА ПРОСТОРА Р 1: 50 000 |

ПОСТОЈЕЋЕ СТАЊЕ

2. НАМЕНА ПОВРШИНА СА ЕЛЕМЕНТИМА

И АНАЛИЗОМ ПОСТОЈЕЋЕ ПАРЦЕЛАЦИЈЕ Р 1: 1 000

ПЛАНИРАНО СТАЊЕ

3. НАМЕНА СА АНАЛИТИЧКО-ГЕОДЕТСКИМ ЕЛЕМЕНТИМА

ПАРЦЕЛАЦИЈЕ ЈАВНИХ ПОВРШИНА Р 1: 1 000

4. САОБРАЋАЈНО РЕШЕЊЕ-

РЕГУЛАЦИЈА И НИВЕЛАЦИЈА ЈАВНИХ ПОВРШИНА Р 1: 1 000

5. СИНХРОН ПЛАН ТЕХНИЧКЕ И КОМУНАЛНЕ ИНФРАТРУКТУРЕ Р 1: 1 000

ЧЛАН 7

Донет План детаљне регулације детаљне регулације за изградњу паркинг простора уз комплекс фабрике муниције у Висибаби биће потписан од стране председника Скупштине општине Пожега и оверен печатом Скупштине општине Пожега.

ЧЛАН 8

Ова Одлука ступа на снагу осмог дана од дана објављивања у Службеном листу општине Пожега.

**01 број 350-156/18**

**СКУПШТИНА ОПШТИНЕ ПОЖЕГА**

**ПРЕДСЕДНИК**

**СКУПШТИНЕ ОПШТИНЕ**

**ПОЖЕГА,**

**Дејан Мркић, с.р.**

На основу члана 10, 38. и 113. Статута општине Пожега („Сл.лист општине Пожега'', бр. 1/19) и члана 8. Одлуке о установљавању признања „7. АПРИЛ“ („Сл.лист општине Пожега'', број 9/08), Скупштина општине Пожега, на седници од 09.03.2021. године, донела је

**ОДЛУКУ**

**О ДОДЕЛИ ОПШТИНСКОГ ПРИЗНАЊА**

**"7. АПРИЛ" ЗА 2021. ГОДИНУ**

Члан 1.

Као посебан вид јавног признања за постигнуте резултате и достигнућа у свим областима стваралаштва од значаја за унапређење, развој и афирмацију општине Пожега, а поводом "7. Априла"- Дана општине Пожега, додељује се:

**I**

**Општинско признање у виду Повеље:**

- ДОМ ЗДРАВЉА У ПОЖЕГА

- ОПШТА БОЛНИЦА УЖИЦЕ – ИСТУРЕНО ОДЕЉЕЊЕ ПОЖЕГА-САВИНАЦ

**II**

**Општинско признање у виду Плакете са грбом Општине:**

- ДОБРОВОЉНО ВАТРОГАСНО ДРУШТВО ПОЖЕГА

- КЛУБ ЗА БОРИЛАЧКЕ И ЕКСТРЕМНЕ СПОРТОВЕ ''СОКО'' ПОЖЕГА

- БОЈАНА ТЕШОВИЋ, доктор ветеринарске медицине на Ветеринарском специјалистичком институту Краљеево

**III**

**Општинско признање у виду Похвале:**

**-** ГИМНАЗИЈА ''СВЕТИ САВА'' ПОЖЕГА

-ПОЉОПРИВРЕДНА ШКОЛА СА ДОМОМ УЧЕНИКА ''ЉУБО МИЋИЋ'' ПОЖЕГА

- ЦРВЕНИ КРСТ ПОЖЕГА

- САЊА ПАРЕЗАНОВИЋ, професор биологије у Основној школи ''Петар Лековић'' у Пожеги

- ОЛГИЦА СПАСОЈЕВИЋ, професор Српског језика у Основној школи ''Петар Лековић'' у Пожеги

-ДРАГОНА ПРОКОПИЈЕВИЋ - КАНДИЋ, наставник енеглеског језика у Основној школи ''Емилија Остојић'' у Пожеги

- НЕНАД ЕРИЋ, голман у Фудбаласком клубу Астана - Казакстан

- ИРЕНА ПЕЈОВИЋ, васпитачица у Предшколској установи ''Олга Јовићић-Рита'' у Пожеги

- МИЉАН ЋЕРАНИЋ, хирург на Клиничком центру Србије, Клиника за дигестивну хирургију – Прва хирушка

- БИЉАНА ПОПОВИЋ, пољопривредно газдринство Горобиље

**IV**

**Општинско признање у виду Награде у новчаном износу од 30.000,00 динара:**

-МИНА ТРНАВАЦ, ученица Основне школе ''Петар Лековић'' - VIII1

-ВЕЉКО МИЋОВИЋ, ученик Основне школе ''Емилија Остојић'' - VIII1

-ОЛГА СТОЈАНОВИЋ, државни првак у стрељаштву

-СТЕФАН ТОДОРОВИЋ, ученик IV разреда Техничке школа у Пожеги

- ОГЊЕН МИЛИЋЕВИЋ, ученик IV/4 Гимназије ''Свети Сава'' у Пожеги

- ЛУКА ЦВИЈОВИЋ, ученик IV/2 Пољопривредне школе са домом ученика

''Љубо Мићић'' у Пожеги

Члан 2.

Ова одлука ступа на снагу даном доношења а објавиће се у "Службеном листу општине Пожега ".

**01 број : 011-13/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК**

**СКУПШТИНЕ ОПШТИНЕ ПОЖЕГА,**

**Дејан Мркић, с.р.**

На основу члана 20. тачка 6. Закона о локалној самоуправи (''Службени гласник РС'', број 129/07, 83/2014-др.закони,101/16-други закон и 47/18), члана 70. Закона о угоститељству (''Службени гласник РС'', број 17/2019), Уредбе о условима и начину утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокови плаћања и члана 38.тачка 7. Статута општине Пожега (''Службени лист општине Пожега'', број 1/19) Скупштина општине Пожега на седници одржаној 09.03.2021. године, донела је

**ОДЛУКУ**

**О ПЛАЋАЊУ БОРАВИШНЕ ТАКСЕ ЗА ФИЗИЧКА ЛИЦА КОЈА ПРУЖАЈУ УГОСТИТЕЉСКЕ УСЛУГЕ СМЕШТАЈА У ОБЈЕКТИМА ДОМАЋЕ РАДИНОСТИ И СЕОСКОМ ТУРИСТИЧКОМ ДОМАЋИНСТВУ**

Члан 1.

Овом Одлуком се прописују услови и начин утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокови плаћања.

Члан 2.

Обвезник плаћања утврђене висине годишњег износа боравишне таксе је физичко лице које поседује решење о категоризацији и пружа услуге смештаја у објектима домаће радиности (кућа, апартман и соба) и сеоском туристичком домаћинству ( у даљем тексту:физичко лице.)

Физичко лице може да пружа угоститељске услуге из става 1. овог члана у објектима смештајних капацитета до укупно 30 индивидуалних лежаја.

Физичко лице може у објекту сеоског туристичког домаћинства да пружа и угоститељске услуге смештаја на отвореном у привремено постављеној опреми за камповање, до укупно 20 камп парцела

Члан 3.

Висина годишњег износа боравишне таксе за физичко лице утврђује се тако што се број индивидуалних лежаја множи са износом боравишне таксе по индивидуалном лежају у зависности од територије на којој се угоститељски објекат налази, и то :

1. I категорија туристичког места - 3.300,00 динара;
2. II категорија туристичког места - 2.600,00 динара;
3. III категорија туристичког места - 2.000,00 динара;
4. IV категорија туристичког места - 1.300,00 динара;

Ако се угоститељски објекат не налази у границама туристичког места, број индивидуалних лежаја и камп парцела се множи са износом од 1.000,00 динара.

Члан 4.

Орган јединице локалне самоуправе, надлежан за послове категоризације угоститељског објекта на чијој територији се угоститељски објекат налази, дужан је да за свако физичко лице утврди висину годишњег износа боравишне таксе у року од 15 дана од дана правоснажности решења.

Члан 5.

Утврђену висину годишњег износа боравишне таксе за текућу годину, физичко лице плаћа квартално, до 5-ог у месецу за предходни квартал, уплатом у корист буџета јединице локалне самоуправе.

Податке о висини годишњег износа боравишне таксе, уплатном рачуну и позиву на број одобрења физичко лице добија од надлежног органа.

Физичко лице је дужно да у року од 7 дана, од дана уплате износа боравишне таксе доказ о улати достави надлежном органу.

Члан 6.

Ако давалац услуга не наплати боравишну таксу дужан је да на свој терет уплати износ ненаплаћене боравишне таксе.

Члан 7.

Наплаћена боравишна такса на територији општине Пожега у целости је извор прихода буџета општине Пожега.

Члан 8.

У погледу застарелости, обрачун камате, повраћаја погрешно уплаћене таксе и осталог што није прописано овом Одлуком, сходно се примењују одредбе Закона којим се утврђује порез на доходак грађана .

Члан 9.

Даном почетка примене ове Одлуке престаје да важи део Одлуке о боравишној такси који се односи за пружање услуга у домаћој радиности и сеоском туристичком домаћинству (''Службени лист општине Пожега'', број 15/10).

Члан 10.

Ова Одлука ступа на снагу осмог дана од дана објављивања у ''Службеном листу општине Пожега''.

**01 број 011-4/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК**

**СКУПШТИНЕ ОПШТИНЕ**

**ПОЖЕГА,**

**Дејан Мркић, с.р.**

На основу чл. 524. и 525. Закона о привредним друштвима („Сл. гласник РС“, број 36/2011, 99/2011, 83/2014-др. закон и 5/2015 - у даљем тексту: „Закон**“**), у вези члана 76. став 1. Закона о јавним предузећима ("Сл. глaсник РС", бр. 15/2016), члана 10. став 4. Закона о путевима (''Сл.гласник РС'', бр. 41/018 и 95/018), чл. 20. и 32. Закона о локалној самоуправи ("Сл. глaсник РС", бр. 129/2007, 83/2014 - др. зaкoн и 101/2016 - др. зaкoн) Скупштина општине Пожега, на седници одржаној дана 09.03.2021. године, донела је

**ОДЛУКУ**

**О ИЗМЕНИ И ДОПУНИ ОДЛУКЕ О ПОКРЕТАЊУ**

**ПОСТУПКА ЛИКВИДАЦИЈЕ ЈАВНОГ ПРЕДУЗЕЋА**

**„ДИРЕКЦИЈА ЗА ИЗГРАДЊУ ПОЖЕГА“ ПОЖЕГА**

**Члан 1.**

У Одлуци о покретању поступка ликвидације Јавног предузећа ''Дирекција за изградњу Пожега''Пожега (''Сл.лист општине Пожега'', бр. 1/017, 1/018, 2/018 и 10/19) у члану 8. став 1 тачке 1, 2. и 3. мењају се и гласе:

**''1.** **Одељење за инвестиције, јавне набавке и развојне пројекте Општинске управе Пожега** - у делу:

1. обављање стручних послова који се односе на планирање и уређење простора;
2. уређење, коришћење, унапређивање и заштита градског-грађевинског земљишта.

**2.Јавно предузеће РАЗВОЈНА АГЕНЦИЈА Пожега**, у делу:

* 1. изградња, реконструкција, ревитализација и одржавање улица и локалних путева у општини Пожега, извођење радова којима се обезбеђује несметано и безбедно одвијање саобраћаја и чува и унапређује употребна вредност улица, локалних путева, државних путева другог и трећег реда, тргова, платоа и слично;
  2. обезбеђење јавног осветљења, одржавање, адаптација и унапређење објеката и инсталација јавног осветљења којима се осветљавају саобраћајне и друге површине јавне намене.

**3. Јавно комунално предузеће „Наш дом“**, у делу:

1) изградња, реконструкција и ревитализација објеката

хидроградње (водоснабдевање и одвођење атмосферских и

отпадних вода);

2) одржавање чистоће на површинама јавне намене, чишћење и прање асфалтираних, поплочаних и других површина јавне намене, прикупљање и одвожење комуналног отпада, одржавање и пражњење посуда за отпатке са површина јавне намене, као и одржавање јавних чесми и фонтана;

3) одржавање јавних зелених површина;

4) уређење, текуће и инвестиционо одржавање и санација

зелених рекреативних површина и приобаља;

5) одржавање водотокова другог реда, као добара од општег интереса.''

У осталом делу Одлука остаје непромењена.

**Члан 2.**

Ова одлука ступа на снагу осмог дана од дана објављивања у „Службеном листу општине Пожега''.

**01 Број: 011-5/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Дејан Мркић, с.р.**

На основу члана 20. став 1. тачка 13. Закона о локалној самоуправи (“Службени гласник РС'', број [129/07](javascript:void(0)), [83/14](javascript:void(0)) - други закон, [101/16](javascript:void(0)) - други закон и [47/18](javascript:void(0))), члана 64. Закона о јавној својини (“Службени гласник РС'', број [72/11](javascript:void(0)), [88/13](javascript:void(0)), 105/14, [104/16](javascript:void(0)) - други закон, 108/16, 103/17 и [95/18](javascript:void(0))) (у даљем тексту: Закон), члана 38. Статута општине Пожега (''Службени лист општине Пожега, број 1/19) и члана 32. Пословника о раду Скупштине општине Пожега (''Службени лист општине Пожега, број 1/19), а у вези са члановима 3. и 6. Закона о проценитељима вредности непокретности (''Службени гласник РС”, број 108/16 и 113/17 - други закон), чланом 2. Уредбе о евиденцији непокретности у јавној својини (''Службени гласник РС”, број 70/14, 19/15, 83/15 и 13/17) (у даљем тексту: Уредба) и чланом 9. Правилника о начину и роковима вршења пописа и усклађивања књиговодственог стања са стварним стањем (''Службени гласник РС”, број 118/13 и 137/14), Скупштина општине Пожега, на седници одржаној дана 09.03.2021. године, донела је

**О Д Л У К У**

**О РЕДОВНОМ АЖУРИРАЊУ ПОДАТАКА О ВРЕДНОСТИ ИМОВИНЕ**

**ОПШТИНЕ ПОЖЕГА**

**Члан 1.**

Одлуком о редовном ажурирању података о вредности имовине општине Пожега (у даљем тексту: Одлука) уређују се прикупљање података потребних за процену вредности, процедуре, методе процене и одговорности за добијање података о вредности имовине општине Пожега.

Сви појмови у овој Одлуци употребљени у граматичком мушком роду подразумевају мушки и женски природни род.

**Члан 2.**

У складу са Законом, Уредбом, Одлуком о Општинској управи општине Пожега и Правилником о организацији и систематизацији радних места у Општинској управи општине Пожега, Општинска управа општине Пожега води евиденцију о вредности имовине у јавној својини општине Пожега, при чему врши и послове успостављања поступака праћења појединих оперативних трошкова и трошкова одржавања по појединачној имовинској јединици, као и обавезу повезивања тих трошкова са финансијским планирањем и извештавањем.

Општинска управа општине Пожега обавља и послове везане за спровођење поступака јавних набавки.

Евиденција из става 1. овог члана води се у форми електронске базе података о имовини у јавној својини општине Пожега, по појединачној имовинској јединици.

**Члан 3.**

У складу са Одлуком о успостављању, ажурирању и приступу подацима о имовини у јавној својини општине Пожега 01 број 011-11/2021 од 09.03.2021. године, електронска база података о имовини у јавној својини општине Пожега садржи податке о вредности, стању и кретању непокретности, исправку вредности непокретности, садашњу књиговодствену вредност по последњем извршеном попису, податке о кретању, односно промене на непокретности у стању и вредности, које су резултат располагања непокретностима и др., а садржи и податке о спроведеном попису имовине и обавеза и о извршеној ревалоризацији књиговодствене вредности имовине.

Електронска база података о имовини у јавној својини општине Пожега обавезно се континуирано ажурира праћењем и утврђивањем насталих промена, као и на друге начине, а корисници – органи општине Пожега, јавна предузећа и установе чији је оснивач општина Пожега у обавези су да континуирано достављају квалитетне податке од значаја за ажурност електронске базе.

**Члан 4.**

Унутрашња организациона јединица Општинске управе општине Пожега надлежна за послове управљања имовином локалне самоуправе дужна је да на бази података од значаја за ажурност електронске базе који се достављају од корисника – органа општине Пожега, јавних предузећа и установе чији је оснивач општина Пожега, Службе за катастар непокретности и из других извора, спроводи редовно ажурирање података у електронској бази података о имовини у јавној својини општине, по појединачној имовинској јединици, односно да периодично врши усаглашавање књиговодствених евиденција и извора финансирања у складу са извештајем о процени вредности имовине у јавној својини општине Пожега.

**Члан 5.**

Процена вредности имовине у јавној својини општине Пожега врши се од стране лиценцираних проценитеља, поштујући принципе тржишне вредности, уз примену Међународних стандарда, Националних стандарда и кодексa етике.

Нaциoнaлни стaндaрди и кoдeкс eтикe имajу зa циљ дa oбeзбeдe смeрницe зa пoступaњe лицeнцирaног прoцeнитeљa сa циљeм дa извeштajи o прoцeни испуне нajвишe стaндaрдe прoфeсиoнaлизмa, интeгритeтa, jaснoћe, пoуздaнoсти и нeпристрaснoсти, кao и дa буду припрeмљeни у склaду сa мeђунaрoднo признaтим прoфeсиoнaлним стaндaрдимa.

Нaциoнaлним стaндaрдимa и кoдeксoм eтикe сe дeфинишу oснoви прoцeнe врeднoсти нeпoкрeтнoсти, пoступaк вршeњa прoцeнe, прeтпoстaвкe и чињeницe oд знaчaja кoje сe мoрajу узeти у oбзир приликoм изрaдe извeштaja прoцeнe, минимaлни сaдржaj извeштaja o прoцeни и прaвилa прoфeсиoнaлнoг пoнaшaњa лицeнцирaнoг прoцeнитeљa.

Нaциoнaлним стaндaрдимa и кoдeксoм eтикe су oбухвaћeнe и смeрницe зa вршeњe прoцeнe кoje пoмaжу лицeнцирaнoм прoцeнитeљу у њихoвoj примeни.

**Члан 6.**

Услуга проценевредности имовине у јавној својини општине Пожега прибавља се од лиценцираних проценитеља и то у поступку јавне набавке коју је дужна да спроведе унутрашња организациона јединица Општинске управе општине Пожега надлежна за послове јавних набавки, сагласно одредбама Закона о јавним набавкама (''Службени гласник РС”, број 91/19).

**Члан 7.**

Лицeнцирaни прoцeнитeљ je свако физичкo лицe кoje испуњaвa услoвe прoписaнe Зaкoнoм o прoцeнитeљима врeднoсти нeпoкрeтнoсти (''Службени гласник РС”, број 108/16 и 113/17 - други закон) и кoмe је од стране надлежног министaрства издата лицeнца зa вршeњe прoцeне врeднoсти нeпoкрeтнoсти.

**Члан 8.**

Обавезе лиценцираног проценитеља изабраног као најповољнијег у поступку јавне набавке су да:

* процени фер вредности појединачно за сваку позицију (за сваку појединачну имовинску јединицу) која чини предмет процене и утврди укупну вредност имовине у јавној својини општине Пожега;
* изради опис методологије која ће бити коришћена као и план, односно динамику са описом активности на реализацији пројектног задатка;
* сачини нацрт Извештаја о процени вредности имовине у јавној својини општине Пожега (свеобухватна анализа података, методологија, закључци о процени са прелиминарним резултатима и ефектима);
* сачини финални Извештај о процени вредности имовине у јавној својини општине Пожега са одговарајућим рекапитулацијама (аналитичким и синтетичким), као и са утврђеним разликама између процењене и књиговодствене вредности са стањем на одређени дан у одеђеној години, појединачно за сваку позицију, са роком доставе најкасније до одређеног дана;
* сачини предлог, односно инструкцију за књиговодствено евидентирање ефеката извршене процене у пословним књигама (сумаран приказ ефеката процене на амортизацију за одређену годину, а тиме и на књиговодствену вредност средстава на одређени дан одређене године), а све у складу са Законом о рачуноводству и Међународним рачуноводственим стандардима, односно Међународним стандардима финансијског извештавања, са роком доставе најкасније до одеђеног дана одређене године.

**Члан 9.**

За потребе проценевредности имовине у јавној својини општине Пожега, лиценцирани проценитељ користи доступне податке из електронске базе података о имовини у јавној својини општине Пожега.

**Члан 10.**

Лицeнцирaни прoцeнитeљ je дужан да као поверљиве чува све податке, чињенице и околности које je сазнаo током вршења процене, осим података који су јавно доступни.

**Члан 11.**

У Извештају о процени вредности имовине у јавној својини општине Пожега, лицeнцирaни прoцeнитeљ нaвoди пoпис дoкумeнтaциje кojу je имao нa рaспoлaгaњу, кao и извoрe пoдaтaкa кoje je кoристиo у вршeњу прoцeнe.

Пoпис дoкумeнтaциje из стaвa 1. овог члана укључуje свe пoдaткe нeoпхoднe зa jaсну идeнтификaциjу свaкoг пojeдинaчнoг дoкумeнтa.

Лицeнцирaни прoцeнитeљ je дужaн дa Извeштaj о процени вредности имовине у јавној својини општине Пожега и кoришћeну дoкумeнтaциjу или дoкaзe o кoришћeнoj дoкумeнтaциjи, у складу са Законом, чувa седам гoдинa oд дaнa вршeњa прoцeнe.

**Члан 12.**

Ова Одлука ступа на снагу осмог дана од дана објављивања у ''Службеном листу општине Пожега '', а објавиће се и на огласној табли Општинске управе општине Пожега, као и на званичној интернет презентацији општине Пожега [www.pozega.org.rs](http://www.pozega.org.rs).

**01 број 011-10/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК**

**СКУПШТИНЕ ОПШТИНЕ**

**ПОЖЕГА,**

**Дејан Мркић, с.р.**

На основу чл.27. став 10. и 11.,и чл.49. став 3. Закона о јавној својини (''Службени гласник РС'', бр. 72/11, 88/13, 105/14, 104/16 - др. закон, 108/16, 113/17 и 95/18) и члана 38. Статута општине Пожега (»Службени лист општине Пожега«, 1/19), Скупштина општине Пожега, на седници одржаној 09.03.2021. године, доноси

**ОДЛУКУ  
О ПРИБАВЉАЊУ, РАСПОЛАГАЊУ И УПРАВЉАЊУ СТВАРИМА У  
ЈАВНОЈ СВОЈИНИ ОПШТИНЕ ПОЖЕГА**

**I . ОПШТЕ ОДРЕДБЕ**

**Члан 1.**

Овом одлуком уређује се начин, услови и поступак прибављања,  
располагања и управљања стварима које су у јавној својини општине Пожега (у даљем тексту: Општина), начин, услови и поступак прибављања, располагања и управљања другим имовинским правима у вези са којима Општина има одговарајућа права, као и коришћење, одржавање и управљање стварима у јавној својини које користе органи Општине.

Прибављање ствари у јавној својини, у смислу ове одлуке, је прибављање својине општине на стварима по тржишној вредности ствари, разменом, изградњом и бестеретним правним послом (наслеђе, поклон или једнострана изјава воље).

Под изградњом објеката, у смислу ове одлуке, не сматра се реконструкција, адаптација, санација, инвестиционо или текуће одржавање објеката.

Право коришћења ствари, у смислу ове одлуке, је право на држање ствари, коришћење исте у складу са природом и наменом ствари, давање ствари у закуп и управљање истом.

Управљање ствари, у смислу ове одлуке, је одржавање, обнављање и унапређивање ствари, као и извршавање законских и других обавеза у вези са тим стварима.

Располагањем стварима у јавној својина Општине, у смислу ове одлуке, је:

1) давање ствари на коришћење;

2) давање ствари у закуп;

3) пренос права јавне својине Општине на стварима на другог носиоца јавне својине, укључујући и размену;

4) отуђење ствари;

5) заснивање хипотеке на непокретностима;

6) улагање ствари у капитал;

7) залагање покретних ствари.

**Члан 2.**

Ствари у јавној својини које користе органи Општине за вршење права и дужности су непокретне и покретне ствари.

Непокретне ствари су: службене зграде и пословне просторије, стамбене зграде и станови, гараже и гаражна места, као и припадајућеземљиште испод зграде-објекта, односно земљиште уз зграду-објекат и друге непокретности у складу са законом.

Покретне ствари су: превозна средства, предмети историјско-документарне, културне и уметничке вредности, опрема и потрошни материјал и друге ствари у складу са законом.

Покретне ствари су и новац и хартије од вредности чије се коришћење уређује посебним законом.

Друга имовинска права, у смислу ове одлуке, су право на патент, право на лиценцу, модел, узорак и жиг, ауторско и сродна права, право коришћења техничке документације и друга имовинска права утврђена законом којим је уређена јавна својина.

**Члан 3.**

Прибављање и располагање непокретним стварима у јавној својини Општине, у смислу ове одлуке, врши се у складу са законом којим се уређује јавна својина и по поступцима ближе уређеним подзаконским прописима којима се уређују услови и поступци прибављања и отуђења непокретности и давања у закуп ствари у јавној својини.

Прибављање непокретних ствари експропријацијом врши се у складу са посебним законом којим је уређен поступак експропријације непокретности.

Поступак прибављања покретних ствари у јавну својину Општине спроводи се у складу са законом и подзаконским прописима којима се уређују јавне набавке.

Поступак располагања покретним стварима у јавној својини Општине спроводи се у складу са законом и подзаконским прописима којима се уређује јавна својина, као и одредбама ове одлуке.

**Члан 4.**

О прибављању и располагању стварима у јавној својини Општине под условима  
прописаним законом и подзаконским прописима, одлучује орган Општине одређен у  
складу са законом, Статутом општине Пожега и овом одлуком.

Скупштина општине Пожега одлучује о прибављању и располагању непокретностима у јавној својини Општине, осим у случајевима давања у закуп  
пословног простора на период до 5 година, давања на коришћење односно у закуп  
непокретности које не служе извршавању надлежности органа и организација Општине на период до 5 година и отуђењу, прибављању земљишта у јавној својини и давању у закуп грађевинског земљишта у јавној својини у складу са Законом о планирању и изградњи, у којима одлучује Општинско веће општине Пожега.

Скупштина општине Пожега одлучује о располагању покретним стварима у јавној својини Општине.

Против одлука донетих у поступку прибављања и располагања стварима у  
јавној својини Општине није дозвољена жалба нити вођење управног спора. Одлуке  
донете у поступку прибављања и располагања стварима у јавној својини Општине  
објављују се у „Службеном листу општине Пожега“.

**Члан 5.**

Организациона јединица општинске управе надлежна за израду нацрта уговора о прибављању и располагању стварима дужан је да примерак закљученог уговора достави организационој јединици Општинске управе надлежној за послове финансија и Општинском правобранилаштву у року од три дана од закључења уговора.

Општински правобранилац дужно је да покрене поступак за упис или брисање одговарајућег права Општине на непокретности коју Општина прибави или којом располаже, у року од петнаест дана од дана пријема примерка одговарајуће исправе. Организациона јединица општинске управе надлежна за имовинско – правне послове, дужна је да припреми захтев за упис или брисање одговарајућег права Општине, са потребним доказима у поступку по захтеву. Општински правобранилац дужан је да достави решење о упису или брисању одговарајућих права на непокретности организационој јединици Општинске управе надлежној за имовинско - правне послове, у року од три дана од добијања овог решења од надлежног органа.

Уговор о прибављању и располагању непокретности у јавну својину Општине мора да садржи означену вредност непокретности која се прибавља или којом се располаже.

Уколико лице које преноси или прибавља одговарајуће право на ствари у јавној својини Општине не приступи закључењу одговарајућег уговора у року од шездесет дана од дана доношења одлуке о прибављању или располагању ствари, организациона јединица Општинске управе надлежна за имовинско - правне послове дужна је да покрене поступак за стављање ван снаге донете одлуке пред надлежним органом.

**Члан 6.**

Поступак, начин и услови прибављања и располагања грађевинским земљиштем у јавној својини Општине уређују се посебном одлуком.

**II. НЕПОКРЕТНЕ СТВАРИ У ЈАВНОЈ СВОЈИНИ ОПШТИНЕ**

**Прибављање и отуђење непокретности у јавној својини Општине**

**Члан 7.**

Скупштина Општине доноси акт о прибављању непокретних ствари у јавну својину општине, односно о отуђењу непокретних ствари из јавне својине Општине, путем јавног надметања, прикупљања писаних понуда или непосредне погодбе.

Скупштина Општине актом из става 1. овог члана, одређује Комисију за спровођење поступка јавног надметања, прикупљања писаних понуда или непосредне погодбе.

Иницијативу за покретање поступка прибављања, односно отуђења непокретности из јавне својине Општине покреће Председник општине, самостално или на  
предлог Општинске управе, јавних предузећа, установа, друштава капитала чији је оснивач Општина, у зависности од непокретности која се прибавља у јавну својину, односно отуђује из јавне својине.

Организаиона јединица Општинске управе надлежна за имовинско - правне послове припрема акте за органе Општине о прибављању, односно отуђењу непокретности из јавне својине Општине и исте доставља Општинском већу, које утврђује предлоге аката и упућује их Скупштини Општине ради разматрања и доношења.

**Члан 8.**

По окончаном поступку јавног надметања, прикупљања писаних понуда или непосредне погодбе, Комисија из члана 7. став 2. ове одлуке доставља записник са предлогом одлуке организационој јединици Општинаске управе надлежној за имовинско - правне послове, која припрема нацрт одговарајућег акта и доставља га Општинском већу Општине Пожега, ради утврђивања предлога одлуке.

Скупштина Општине доноси одлуку о прибављању, односно отуђењу непокретности из јавне својине Општине.

На основу одлуке из претходног става, уговор о прибављању и отуђењу ствари у јавној својини Општине, у име Општине закључује Председник општине, односно лице које он овласти, по претходно прибављеном мишљењу Општинског правобранилаштва.

На основу одлуке из става 2. овог члана о прибављању непокретности у јавну својину Општине изградњом, Председник општине подноси захтев надлежном органу за издавање грађевинске дозволе за изградњу објекта. Захтев за издавање решења о одобрењу извођења радова са потребним доказима припрема организациона јединица Општинске управе надлежна за послове инвестиција Општине.

**Отуђење непокретности у јавној својини Општине рушењем**

**Члан 9.**

Образложену иницијативу за отуђење непокретности у јавној својини Општине рушењем подноси Председник општине организационој јединици Општинске управе надлежној за имовинско - правне послове.

Организациона јединица Општинске управе надлежна за имовинско - правне послове израђује нацрт одлуке о отуђењу непокретности у јавној својини Општине рушењем и доставља га Општинском већу ради утврђивања предлога.

Општинско веће утврђује предлог одлуке и доставља га Скупштини Општине ради доношења.

**Пренос права јавне својине на непокретности на другог носиоца јавне  
својине (са накнадом или без накнаде), укључујући размену**

**Члан 10.**

Општина може пренети право јавне својине на другог носиоца јавне својине, са накнадом или без накнаде, као и извршити размену права јавне својине са другим носиоцем права јавне својине, под условима и на начин прописан законом и подзаконским актом.

Поступак располагања из става 1. овог члана спроводи се на начин прописан овом одлуком за прибављање непокретних ствари у јавну својину Општине, односно отуђење непокретних ствари из јавне својине Општине, путем јавног надметања, прикупљања писаних понуда или непосредне погодбе.

**Давање ствари у јавној својини Општине на коришћење**

**Члан 11.**

Општина Пожега може давати на коришћење непокретности у јавној својини Општине, под условима и на начин прописан законом и подзаконским актом.

Носиоци права коришћења и корисници непокретности у јавној својини Општине имају права и обавезе прописане законом.

**Члан 12.**

Образложену иницијативу за давање непокретности у јавној својини Општине на коришћење подноси Председник општине организационој јединици Општинске управе надлежној за имовинско - правне послове.

Организациона јединица Општинске управе надлежна за имовинско - правне послове израђује нацрт одлуке о давању непокретности у јавној својини Општине на коришћење и доставља га Општинском већу ради утврђивања предлога.

Општинско веће утврђује предлог одлуке и доставља га Скупштини Општине ради  
доношења.

Председник општине, на основу одлуке из става 3. овог члана, закључује уговор о давању непокретности у јавној својини Општине на коришћење.

**Члан 13.**

Општина може дати службени простор (сале) у службеним зградама на привремено, односно повремено коришћење, најдуже до 30 дана, са накнадом или без накнаде, за рад, одржавање састанака, промоција и манифестација од општег друштвеног значаја.

Штету насталу на опреми и у службеном простору за време привременог односно повременог коришћења истог, сноси лице коме је простор дат на коришћење.

**Члан 14.**

О распореду коришћења службених зграда и просторија за потребе органа Општине одлучује Председник општине.

О давању службеног простора (сала) на повремено коришћење решењем одлучује организациона јединица Општинске управе надлежна за опште послове.

**Одузимање права коришћења непокретности**

**Члан 15.**

Образложену иницијативу за одузимање права коришћења непокретности у јавној својини Општине од носиоца права коришћења, у законом прописаним случајевима, подноси Председник општине организационој јединици Општинске управе надлежној за имовинско - правне послове.

Оргнаизациона јединица Општинске управе надлежна за имовинско - правне послове утврђује основаност иницијативе, израђује нацрт одлуке о одузимању непокретности у јавној својини Општине и доставља га Општинском већу ради утврђивања предлога.

Општинско веће утврђује предлог одлуке и доставља га Скупштини Општине ради доношења.

**Заснивање хипотеке на непокретностима**

**Члан 16.**

Општина Пожега може засновати хипотеку на непокретностима у јавној својини Општине у складу са законом.

Одлуку о заснивању хипотеке на непокретностима у јавној својини Општине, доноси Скупштина Општине.

Нацрт одлуке из става 2. овог члана израђује организациона јединица Општинске управе надлена за имовинско - правне послове, на основу образложене иницијативе Председник општине.

На основу одлуке из става 3. овог члана, заложну изјаву, односно уговор,  
потписује Председник општине или лице које он овласти.

**Улагање непокретности у капитал јавног предузећа и друштва капитала**

**Члан 17.**

Непокретности у јавној својини Општине могу се улагати у капитал јавног предузећа и друштава капитала у складу са законом.

Образложену иницијативу за улагање непокретности у јавној својини Општине у капитал јавног предузећа и друштава капитала подноси Председник општине организационој јединици Општинске управе надлежној за имовинско - правне послове.

Организациона јединица Општинске управе надлежна за имовинско - правне послове израђује нацрт одлуке о улагању непокретности у јавној својини Општине у капитал јавног предузећа и друштава капитала и доставља га Општинском већу ради утврђивања предлога.

Општинско веће утврђује предлог одлуке и доставља га Скупштини Општине ради  
доношења.

**Давање у закуп пословног простора и других непокретности у јавној  
својини Општине**

**Члан 18.**

Општина може давати у закуп непокретности на којима има право својине у складу са законом којим се уређује јавна својина и по поступцима ближе уређеним подзаконским прописима којима се уређују услови и поступци прибављања и отуђења непокретности и давања у закуп ствари у јавној својини.

О давању у закуп непокретности у својини Општине одлучује орган одређен Статутом Општине Пожега.

Поступак, начин и услови давања у закуп пословног простора у јавној својини Општине уређују се посебном одлуком.

Поступак, начин и услови располагања стамбеним зградама и становима у јавној својини Општине уређују се посебном одлуком.

**Сагласност за давање у закуп непокретности**

**Члан 19.**

Носилац права коришћења на непокретности на којима Општина има право јавне својине, који намерава да ову непокретност изда у закуп, дужан је да за издавање непокретности прибави сагласност надлежног органа одређеног Статутом Општине Пожега.

Лице наведено у ставу 1. овог члана покреће поступак за прибављање наведене сагласности подношењем захтева организационој јединици Општинске управе надлежној за имовинско - правне послове.

Организациона јединице Општинске управе надлежна за имовинско - правне послове утврђује основаност поднетог захтева и припрема нацрт одговарајућег решења које доноси надлежни орган.

**Извођење радова на одржавању непокретности**

**Члан 20**.

Општинско веће Општине Пожега доноси одлуку о извођењу радова на реконструкцији непокретности у својини Општине.

Уколико је Општина Пожега сувласник на непокретности из става 1. овог члана, одлуком о извођењу радова одређују се услови под којима Општина Пожега учествује у финансирању извођења радова и даје сагласност на нацрт уговора о заједничком финансирању радова који закључују Општина Пожега и остали сувласници непокретности.

Председник општине подноси надлежном органу захтев за издавање решења о одобрењу извођења грађевинских радова на реконструкцији непокретности, на основу одлуке Општинског већа. Захтев за издавање решења о одобрењу извођења радова са потребним доказима припрема организациона јединица Општинске управе надлежна за послове инвестиција Општине.

Носилац права коришћења на непокретности у јавној својини Општине може изводити радове на адаптацији, санацији, инвестиционом или текућем одржавању непокретности на основу одлуке надлежног органа носиоца права коришћења, без посебне одлуке надлежног органа Општине.

Општинско веће може, у случају доношења одлуке из става 1. овог члана, овластити корисника постојеће непокретности да обавља инвеститорска права у име и за рачун Општине, у поступку одржавања непокретности коју користи.

Одлуком о оснивању јавног предузећа може се овластити јавно предузеће да обавља инвеститорска права у име и за рачун Општине у свим или појединим поступцима одржавања непокретности којима управља или које користи.

**Пренос инвеститорских права**

**Члан 21.**

Скупштина општине Пожега може, приликом доношења одлуке о прибављању јавне својине Општине изградњом објекта, да одлуком овласти корисника или управљача непокретности или месну заједницу, установу, јавну агенцију или јавно предузеће чији је оснивач, да обавља инвеститорска права у име и за рачун Општине у поступку изградње објекта који се прибавља у јавну својину Општине.

**Откуп стана**

**Члан 22.**

Председник општине, односно лице које овласти, закључује уговоре о откупу стана на коме је Општина носилац права јавне својине, у складу са одредбама посебног закона.

**Сагласности у поступку одлучивања стамбених заједница**

**Члан 23.**

Општинско веће Општине Пожега даје одговарајуће сагласности у поступцима формирања и рада стамбених заједница у стамбеним зградама у којима је Општина носилац права јавне својине или има право јавне својине на посебним деловима зграде, у складу са одредбама посебног закона.

**Одлучивање о праву прече куповине непокретности**

**Члан 24**.

Лице које намерава да отуђи непокретност или део непокретности на којој Општина има право прече куповине према важећим прописима, дужно је да поднесе понуду организационој јединици Општинске управе надлежној за имовинско - правне послове којом Општини нуди на продају предметну непокретност. Понуда садржи податке о непокретности наведене из катастра непокретности и цену по којој се непокретност нуди.

Надлежна организација Општинске управе израђује предлог одлуке о понуди и доставља га Општинском већу, ради одлучивања.

Општинско веће доноси одлуку да се понуда прихвати или да се понуда не прихвати.

**Прибављање мишљења Општинског правобранилашта о прибављању и  
располагању непокретним стварима**

**Члан 25.**

Уговори о прибављању и располагању непокретности у јавној својини Општине закључују се по претходно прибављеном мишљењу Општинског правобранилаштва.

Општинско правобранилаштво је дужно да мишљење из става 1. овог члана да у  
року од 30 дана од дана пријема захтева за давање мишљења.

**III. ПОКРЕТНE СТВАРИ У ЈАВНОЈ СВОЈИНИ ОПШТИНЕ**

**Располагање покретним стварима у јавној својини Општине**

**Члан 26.**

О располагању покретним стварима у јавној својини Општине, одлучује Скупштина општине Пожега.

Организациона јединица Општинске управе надлежна за имовинско - правне послове спроводи поступак прибављања односно располагања покретним стварима у јавној својини Општине у складу са законом, уредбом и овом одлуком и после спроведеног поступка припрема предлог акта о прибављању, односно отуђењу који доноси Скупштина општине.

**Отуђење покретних ствари**

**Члан 27.**

Покретне ствари се отуђују из јавне својине по правилу у поступку јавног оглашавања, односно прикупљањем писаних понуда на начин којим се обезбеђује интерес органа Општине.

Изузетно, покретне ствари могу се отуђити из јавне својине Општине непосредном погодбом, уколико нису отуђене у првом покушају продаје у поступку јавног оглашавања, односно прикупљања писаних понуда.

У поступку отуђења непосредном погодбом, купопродајна цена ствари из става 2. овог члана, не може бити мања од најниже, односно почетне цене утврђене у поступку јавног оглашавања, односно прикупљања писаних понуда.

Изузетно од става 3. овог члана, отуђење покретних ствари из јавне својине Општине може се вршити и испод тржишне цене, односно без накнаде, ако постоји интерес за таквим располагањем, као што је отклањање последица елементарних непогода и у другим случајевима утврђеним законом или актом Владе.

Скупштина општине Пожега може одлучити да се расходују покретне ствари које није могуће отуђити на начин прописан ставовима 1, 2, 3. и 4. овог члана и као такве отуђе из јавне својине Општине.

**Члан 28.**

Решење о покретању поступка отуђења покретних ствари из јавне својине Општине, у поступку јавног оглашавања, односно прикупљања писаних понуда, доноси Скупштина општине Пожега.

Скупштина општине, истовремено са доношењем одлуке о покретању поступка из става 1. овог члана, образује и именује Комисију за отуђење покретних ствари из јавне својине Општине.

Предлог одлуке о покретању поступка за отуђење покретних ствари из јавне својине Општине израђује организациона јединица Општинске управе надлежна за имовинско – правне послове, на основу образложене иницијативе Председника општине и доставља га Општинском већу.

Уз предлог одлуке из става 3. овог члана, организациона јединица Општинске управе надлежна за имовинско - правне послове доставља Општинском већу и текст јавног огласа, осим у случају отуђења покретних ствари из јавне својине Општине непосредном погодбом.

**Члан 29.**

Комисија из члана 28. став 2. ове одлуке има председника, заменика председника, два члана и њихове заменике.

Актом о образовању и именовању Комисије уређују се послови и задаци Комисије.

Стручне и административне послове за потребе Комисије обавља организациона јединица Општинске управе надлежна за имовинско - правне послове.

**Члан 30**.

Комисија из члана 28. став 2. ове одлуке доставља организационој јединици Општинске управе надлежној за имовинско - правне послове записник о свом раду и образложен предлог за отуђење покретних ствари из јавне својине Општине.

Организациона јединица Општинске управе надлежна за имовинско - правне послове доставља Општинском већу предлог одлуке о отуђењу покретних ствари из јавне својине Општине и текст уговора о отуђењу покретних ствари из јавне својине Општине, ради доношења.

**Давање покретних ствари у закуп**

**Члан 31**.

На закуп покретних ствари у јавној својини Општине сходно се примењују одредбе закона и подзаконских аката, као и ове одлуке, које се односе на давање у закуп непокретности.

**Пренос права јавне својине Општине на покретним стварима на другог носиоца јавне својине, укључујући и размену**

**Члан 32.**

Покретне ствари у јавној својини Општине могу се пренети на другог носиоца јавне својине, са накнадом или без накнаде, укључујући и размену, у складу са Законом.

Одлуку о преносу права јавне својине Општине на покретним стварима на другог носиоца јавне својине, укључујући и размену, доноси Скупштина општине Пожега.

Предлог одлуке из става 2. овог члана и текст уговора о преносу права јавне својине Општине на покретним стварима на другог носиоца јавне својине, сачињава организациона јединица Општинске управе надлежна за имовинско - правне послове и доставља га Општинском већу.

Уговор из става 3. овог члана закључује Председник општине или лице које он овласти.

Уговором из става 4. овог члана, ближе се уређују међусобни односи.

**Давање покретних ствари на коришћење**

**Члан 33.**

Покретне ствари у јавној својини Општине, могу се дати на коришћење директним и индиректним корисницима буџетских средстава Републике Србије и Општине, јавним предузећима и установама чији је оснивач Општина Пожега, у сврху обављања њихове делатности, ако нису неопходне за обављање послова органа Општине.

Одлуку о давању покретних ствари у јавној својини Општине на коришћење доноси Скупштина општине.

Предлог одлуке из става 2. овог члана и текст уговора о давању покретних ствари у јавној својини Општине на коришћење израђује организациона јединица Општинске управе надлежна за имовинско - правне послове и доставља га Општинском већу.

Уговор из става 3. овог члана закључује Председник општине или лице које он овласти.

Уговором из става 3. овог члана, ближе се уређују међусобни односи.

**Улагање покретних ствари у капитал и давање у залогу**

**Члан 34**.

Покретне ствари у јавној својини Општине могу се улагати у капитал и залагати у складу са законом.

Одлуку о улагању покретних ствари у капитал и залагању покретних ствари у јавној својини Општине, доноси Скупштина општине Пожега.

Одлуку о залагању покретних ствари у јавној својини Општине, доноси  
Председник општине.

Предлог одлуке из става 2. и 3. овог члана и текст уговора о улагању покретних ствари у капитал, односно залагању покретних ствари у јавној својини Општине, сачињава организациона јединица Општинске управе надлежна за имовинско - правне послове и доставља га Општинском већу, односно Председнику општине.

Уговор из става 4. овог члана закључује Председник општине или лице које он овласти.

Уговором из става 4. овог члана, ближе се уређују међусобни односи.

**Давање и примање поклона**

**Члан 35.**

Представници Општине могу давати протоколарне пригодне поклоне домаћим и страним лицима, као покретне ствари мање вредности, којима се на прикладан начин презентује Општина.

**Члан 36.**

Поклони које представници Општине добију у вршењу послова представљања Општине у међународној сарадњи постају јавна својина Општине.

Изузетно од става 1. овог члана представници Општине могу стећи својину на пригодном поклону мање вредности, који не може бити у новцу, а који се даје за успомену или у знак међународне сарадње или солидарности.

Под пригодним поклоном мање вредности, у смислу ове Одлуке, подразумева се поклон чија вредност не прелази износ утврђен законом којим се уређује спречавање сукоба интереса при вршењу јавних функција.

**Члан 37.**

Са поклонима из члана 36. став 1. ове одлуке поступа се на начин прописан подзаконским актом којим је прописано поступање са поклонима који остају у јавној својини.

О чувању поклона из члана 36. став 1. ове одлуке стара се кабинет  
Председника општине, а о њиховом коришћењу одлучује Председник општине, у складу са подзаконским прописом.

**IV.ПРИБАВЉАЊЕ И РАСПОЛАГАЊЕ ДРУГИМ ИМОВИНСКИМ ПРАВИМА У ВЕЗИ СА КОЈИМА ОПШТИНА ПОЖЕГА ИМА ОДГОВАРАЈУЋА ПРАВА**

**Члан 38.**

О прибављању и располагању другим имовинским правима у вези са којима Општина има одговарајућа права одлучује Скупштина општине Пожега, сходном применом одредби ове одлуке које се односе на прибављање и располагање непокретним стварима у јавној својини Општине.

Прибављање и располагање другим имовинским правима у вези са којима Општина има одговарајућа права, у смислу ове одлуке, врши се у складу са законом којим се уређује јавна својина и по поступцима ближе уређеним подзаконским прописима којима се уређују услови и поступци прибављања и отуђења непокретности и давања у закуп ствари у јавној својини.

**V.КОРИШЋЕЊЕ И УПРАВЉАЊЕ СТВАРИМА**

**Члан 39.**

Носиоци права коришћења и корисници управљају стварима у јавној својини Општине које користе.

Управљање стварима у јавној својини, у смислу става 1. овог члана, јесте њихово одржавање, обнављање и унапређивање, као и извршавање законских и других обавеза у вези са тим стварима, ако за одређени случај права коришћења, односно коришћења, законом, подзаконским актом или овом одлуком није нешто друго прописано.

Организациона јединица Општинске управе надлежна за опште и заједничке послове управља стварима у јавној својини Општине које користе органи Општине у складу са одлуком којом су прописана надлежности Општинске управе.

У случају престанка права коришћења носиоца права коришћења на ствари у јавној својини Општине, организациона јединица Општинске управе надлежна за опште и заједничке послове преузима управљање тим стварима.

У случају престанка постојања правног лица чији је оснивач Општина и преласка права својине на стварима на Општину, организациона јединица Општинске управе надлежна за опште и заједничке послове преузима државину на стварима, а организациона јединица Општинске управе надлежна за вођење евиденцију о преузетим стварима уноси ствари у евиденцију коју води.

Члан 40.

Органи Општине дужни су да ствари у својини Општине користе на начин којим се обезбеђује ефикасно вршење њихових права и дужности, као и рационално коришћење и очување тих ствари.

Службеник који руководи органом Општине, односно друго овлашћено лице, стара се о законитости и одговоран је за законито коришћење и управљање стварима у јавној својини које користи орган.

Запослени у органима Општине одговорни су за савесно и наменско коришћење ствари у својини Општине које користе у обављању послова.

**VI.ВОЂЕЊЕ ЕВИДЕНЦИЈЕ О СТВАРИМА У ЈАВНОЈ СВОЈИНИ ОПШТИНЕ**

**Члан 41.**

Организациона јединица Општинске управе надлежна за послове финансија води евиденцију, у складу са законом, о стању, вредности и кретању средстава у јавној својини Општине које користе органи и организације Општине.

Jединствена евиденција из става 1. овог члана ствари у јавној својини Општине које користе сви директни корисници буџета Општине води се при организационој јединици Општинске управе надлежној за финансије. Све промене у Главној књизи трезора на нефинансијској имовини и капиталу евидентирају се код директног корисника организационе јединице Општинске управе надлежне за финансије.

Јединствену евиденцију непокретности у јавној својини Општине, у складу са уредбом Владе Републике Србије, води организациона јединица Општинске управе надлежна за имовинско - правне послове.

Организациона јединица Општинске управе надлежна за имовинско - правне послове дужна је да јединствену евиденцију непокретности у јавној својини Општине достави организационој јединици Општинске управе надлежној за послове финансија.

**VII. ВРШЕЊЕ НАДЗОРА**

**Члан 42.**

Надзор над применом одредаба ове одлуке, врши Одељење за буџет и финансије Општине Пожега.

У вршењу надзора службе из става 1. овог члана имају право непосредног увида у евиденцију и документацију о прибављању, коришћењу, управљању и располагању стварима у јавној својини.

Органи и други корисници средстава у јавној својини Општине код којих се врши надзор дужни су да службама из става 1. овог члана омогуће увид у евиденцију и документацију о прибављању, коришћењу, управљању и располагању стварима у јавној својини Општине, као и да им дају потребна објашњења и пруже помоћ у вршењу надзора.

**VIII. ПРЕЛАЗНЕ И ЗАВРШНЕ ОДРЕДБЕ**

**Члан 43.**

На све што није прописано овом одлуком, непосредно ће се примењивати одредбе закона и подзаконских прописа који уређују јавну својину.

**Члан 44.**

Ова одлука ступа на снагу осмог дана од дана објављивања у "Службеном листу Општине Пожега".

**СКУПШТИНА ОПШТИНЕ ПОЖЕГА  
01 Број:011-9/2021**

**П Р Е Д С Е Д Н И К  
 СКУПШТИНЕ ОПШТИНЕ**

**ПОЖЕГА,**

**Дејан Мркић, с.р.**

На основу члана 20. став 1. тачка 13. Закона о локалној самоуправи (“Службени гласник РС'', број [129/07](javascript:void(0)), [83/14](javascript:void(0)) - други закон, [101/16](javascript:void(0)) - други закон и [47/18](javascript:void(0))), члана 64. Закона о јавној својини (“Службени гласник РС'', број [72/11](javascript:void(0)), [88/13](javascript:void(0)), 105/14, [104/16](javascript:void(0)) - други закон, 108/16, 103/17 и [95/18](javascript:void(0))) (у даљем тексту: Закон), члана 38. Статута општине Пожега (''Службени лист општине Пожега'', број 1/2019) и члана 32. Пословника о раду Скупштине општине Пожега (''Службени лист општине Пожега, број 1/19), а у вези са чланом 2. Уредбе о евиденцији непокретности у јавној својини (''Службени гласник РС”, број 70/14, 19/15, 83/15 и 13/17) (у даљем тексту: Уредба), Скупштина општине Пожега, на седници, одржаној дана 09.03.2021. године, донела је

**О Д Л У К У**

**О УСПОСТАВЉАЊУ, АЖУРИРАЊУ И ПРИСТУПУ ПОДАЦИМА**

**О ИМОВИНИ У ЈАВНОЈ СВОЈИНИ ОПШТИНЕ ПОЖЕГА**

**Члан 1.**

Одлуком о успостављању, ажурирању и приступу подацима о имовини у јавној својини општине Пожега (у даљем тексту: Одлука) уређују се поступци прикупљања свих неопходних података, планирања адекватних ресурса за прикупљање и редовно ажурирање података у бази података о имовини у јавној својини општине Пожега, као и омогућавања приступа, управљања и коришћења тих података.

Сви појмови у овој Одлуци употребљени у граматичком мушком роду подразумевају мушки и женски природни род.

**Члан 2.**

Општинска управа општине Пожега води евиденцију о стању, вредности и кретању средстава у јавној својини коју користи, у складу са Законом и Уредбом.

Евиденција из става 1. овог члана води се у форми електронске базе података о имовини у јавној својини општине Пожега.

Електронска база података о имовини у јавној својини општине Пожега води се по појединачној имовинској јединици, применом електронских средстава за достављање, обраду и складиштење података и представља оптимални начин за евидентирање, чување и ажурирање података о имовини.

**Члан 3.**

Унутрашња организациона јединица Општинске управе општине Пожега надлежна за послове управљања имовином локалне самоуправе (у даљем тексту: надлежна организациона јединица Општинске управе), у складу са Законом, Уредбом, Одлуком о Општинској управи општине Пожега и Правилником о организацији и систематизацији радних места у Општинској управи општине Пожега , обавља послове пописа имовине општине, формирања електронске базе података по појединачној имовинској јединици и њеног континуираног ажурирања, вођења јединствене евиденције непокретности у јавној својини општине Пожега, евиденције књиговодствене вредности имовине општине, дефинисања портфолиа имовине општине Пожега и друге послове везане за управљање имовином локалне самоуправе.

**Члан 4.**

Надлежна организациона јединица Општинске управе дужна је да: планира адекватне ресурсе за спровођење пописа имовине (прикупљање правне документације, прибављање података од Службе за катастар непокретности, прикупљање техничке документације, прикупљање недостајуће документације, анализа прикупљене документације и др.); у оквиру поступка прикупљања, провере и анализе података о имовини општине систематизује одговарајућу финансијску документацију о изворима финансирања, начину плаћања, измиреним обавезама, другим облицима набавке (размена, поклон, компензација и сл.), трошковима одржавања итд, односно да изврши усаглашавање књиговодствених евиденција и извора финансирања; спроводи редовно ажурирање података у електронској бази података о имовини у јавној својини општине, по појединачној имовинској јединици.

**Члан 5.**

Под активностима у формирању, функционисању и развоју електронске базе података о имовини у јавној својини општине, подразумевају се: унос података; обрада података; управљање подацима; упити и анализе; визуелизација и извештавање; дистрибуција података.

Унос података подразумева њихово постојање у дигиталном облику.

Обрада података подразумева одређени вид дораде у циљу прилагођавања унетих података у електронску базу података.

Управљање подацима подразумева манипулацију подацима, тј. организовање, уређивање и одржавање електронске базе података.

Упити и анализе представљају процес којим се од постојећих података унетих у систем, специјалним поступцима добијају изведене информације које су предмет анализе.

Визуелизација и извештавање подразумева визуелно приказивање добијених резултата упита у дигиталној или аналогној форми и њихово тумачење.

Дистрибуција података је њихово кретање између корисника електронске базе података о имовини у јавној својини општине (органи општине Пожега, јавна предузећа и установе чији је оснивач општина Пожега и сл.).

**Члан 6.**

У циљу успостављања, континуираног ажурирања и омогућавања приступа електронској бази података о имовини у јавној својини општине Пожега, надлежна организациона јединица Општинске управе у обавези је да: прикупи податке о свим непокретностима које су предмет евиденције; прибави исправе о праву коришћења, односно о статусу корисника, односно носиоца права коришћења и праву својине; прибави исправе којима се обезбеђује упис права својине у јавну евиденцију о непокретностима и правима на њима, уколико упис није извршен; обезбеди доказе и чињенице на основу којих се користи непокретност, уколико се не располаже потребним исправама о праву коришћења; прибави осталe податкe који су неопходни за вођење евиденције; попуњава прописане обрасце и благовремено их доставља; формира досије и трајно чува податке из посебне евиденције непокретности.

**Члан 7.**

Упис и интегрисање података у електронску базу података о имовини у јавној својини општине Пожега врши се од стране за то овлашћеног службеника надлежне организационе јединице Општинске управе, по службеној дужности.

Нивои овлашћења у погледу уписа, приступа, прегледа и коришћења података електронске базе података о имовини у јавној својини општине одређују се Правилником о организацији и систематизацији радних места у Општинској управи општине Пожега.

Сваки упис, односно промена података у електронској бази података о имовини у јавној својини општине посебно се евидентира у информационом систему у којем се води евиденција са идентификационим подацима лица које је извршило упис, односно извршило ту промену, као и датум и време уписа промене.

Детаљнија правила о начину уписа, приступа, прегледа и коришћења података електронске базе података о имовини у јавној својини општине уређују се посебним упутством.

**Члан 8.**

Подаци из електронске базе података о имовини у јавној својини општине сматрају се поверљивим подацима.

Лични подаци прикупљају се, обрађују, чувају и користе под условима и на начин утврђен прописима о заштити података о личности.

**Члан 9.**

Електронска база података о имовини у јавној својини општине Пожега обавезно садржи податке о: земљишту у јавној својини општине (грађевинско, пољопривредно, шумско и друго земљиште); службеним зградама, пословном простору и деловима зграде у јавној својини општине; стамбеним зградама, становима, гаражама и гаражним местима у јавној својини општине; непокретностима за репрезентативне потребе и за потребе дипломатских и конзуларних представништава (ако као такве непокретности постоје на територији општине); другим грађевинским објектима у јавној својини општине.

**Члан 10.**

Електронска база података о имовини у јавној својини општине Пожега обавезно садржи податке о: носиоцу права јавне својине; кориснику, односно носиоцу права коришћења на непокретности (назив, седиште, адреса, матични број, делатност); непокретности (врста непокретности, место и адреса где се непокретност налази, површина, удео, спратност објекта, структура и број посебног дела објекта, катастарска парцела, лист непокретности, катастарска општина); исправи о својини, основу коришћења и вредности непокретности; врсти и разлозима промене података.

**Члан 11.**

Електронска база података о имовини у јавној својини општине Пожега обавезно садржи податке о вредности, стању и кретању непокретности: набавну вредност непокретности; исправку вредности непокретности; садашњу књиговодствену вредност по последњем годишњем попису у тренутку састављања биланса стања корисника, односно носилаца права коришћења, односно по последњем извршеном попису; кретање, односно промене на непокретности у стању и вредности, које су резултат располагања непокретностима (давање на коришћење, давање у закуп, пренос права јавне својине на другог носиоца јавне својине укључујући и размену, отуђење, заснивање хипотеке, улагање у капитал), прибављање, доградња, промена намене и сл.

Електронска база података о имовини у јавној својини општине Пожега обавезно садржи и податке о спроведеном попису имовине и обавеза, а у вези са тим и о томе да ли је вршена ревалоризација књиговодствене вредности имовине.

Процена вредности имовине у јавној својини општине врши се поштујући принципе тржишне вредности, уз примену Међународних стандарда и смерница процене.

**Члан 12.**

Електронска база података о имовини у јавној својини општине Пожега обавезно се континуирано ажурира: праћењем и утврђивањем насталих промена; пружањем стручне помоћи корисницима, односно носиоцима права коришћења у погледу вођења евиденција; провођењем утврђених промена кроз евиденцију у року од 30 дана од дана сазнања за промене; обезбеђењем услова за извештавање, као и обављањем других послова везаних за одржавање и ажурирањем евиденција. Ажурирање треба да омогући идентификовање и комплетирање недостајућих или неконзистентних података, као и ревалоризацију књиговодствене вредности имовине у јавној својини општине.

**Члан 13.**

Општина Пожега је оснивач и искључиви власник евиденција и свих података у електронској бази података о имовини у јавној својини општине Пожега.

**Члан 14.**

Јавна предузећа и установе чији је оснивач општина Пожега дужни су, у складу са Законом и Уредбом, да воде посебну евиденцију непокретности у јавној својини које користе, као и да податке о површини и вредности за те непокретности ради евидентирања у електронској бази података о имовини у јавној својини општине Пожега редовно достављају надлежној организационој јединици Општинске управе.

Надлежна организациона јединица Општинске управе дужна је да збирне податке из става 1. овог члана доставља Републичкој дирекцији за имовину Републике Србије, на начин и у роковима прописаним Уредбом.

**Члан 15.**

Надлежна организациона јединица Општинске управе дужна је да корисницима – органима општине Пожега, јавним предузећима и установама чији је оснивач општина Пожега омогући несметани приступ, управљање и коришћење података из електронске базе података о имовини у јавној својини општине Пожега.

Посебним правилником ближе ће се уредити услови и детаљније прописати нивои овлашћења корисника у погледу приступа, прегледа, управљања и коришћења података из електронске базе података о имовини у јавној својини општине Пожега.

**Члан 16.**

Овлашћује се начелник Општинске управе општине Пожега да у року од 30 дана од дана ступања на снагу ове Одлуке донесе упутство из члана 7. став 4. ове Одлуке.

**Члан 17.**

Овлашћује се председник општине Пожега да у року од 30 дана од дана ступања на снагу ове Одлуке донесе правилник из члана 15. став 2. ове Одлуке.

**Члан 18.**

Ова Одлука ступа на снагу осмог дана од дана објављивања у ''Службеном листу општине Пожега'', а објавиће се и на огласној табли Општинске управе општине Пожега, као и на званичној интернет презентацији општине Пожега [www.pozega.org.rs](http://www.pozega.org.rs).

**Број:011-11/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК СКУПШТИНЕ ОПШТИНЕ**

**ПОЖЕГА**

**Дејан Мркић, с.р.**

На основу члана 33. Закона о заштити ваздуха (''Службени гласник РС'' број 36/09 и 10/13) и члана 14, 38. и 113. Статута општине Пожега (''Службени лист општине Пожега'', број 1/19), Скупштина општине Пожега, седници од 09.03.2021. године, донела је

# О Д Л У К У

**o придруживању иницијативи ''Споразум**

**градоначелника за климу и енергију''**

* 1. ДЕЛЕГИРА СЕ Општина Пожега да се придружи иницијативи ‘’Споразум градоначелника за климу и енергију’’.
  2. Овлашћује се председник општине, Ђорђе Никитовић да потпише ''Споразум градоначелника за климу и енергију''.
  3. Ова одлука ће се објавити у "Службеном листу општине Пожега".
  4. Одлука ступа на снагу наредног дана од дана објављивања у "Службеном листу општине Пожега ".

**О Б Р А З Л О Ж Е Њ Е**

Европска комисија, усвојилaje дугорочне циљеве смањења емисије CО2 за 40% (у поређењу са нивоима из 1990.), повећавајући енергију ефикасност за најмање 32,5% и најмање 32% удела енергије из обновљивих извора како би се испуниле обавезе из Париског споразума. Следећи нову дугорочну политику, иницијатива Споразума градоначелника проширила је свој програм и активности према и у сарадњи са градовима као носиоцима енергетске транзиције на период до 2030. године с циљем до 2050. године.

Споразум градоначелника за климу и енергију је иницијатива Европске уније и наставак Савеза градоначелника покренутог 2008. године. Иницијатива укључује локалне и регионалне владе које се добровољно обавезују на повећање енергетске ефикасности и употребу обновљивих извора енергије у свом подручју. Покретањем и повезивањем локалних и регионалних управа које имају заједничке циљеве у складу са европским енергетским и климатским циљевима, споразум је постао јединствена иницијатива која је препозната у европским институцијама. Локалне власти су у могућности да утичу на промене у понашању грађана и баве се климатским и енергетским изазовима кроз усклађивање јавних и приватних интереса и интеграцију одрживог развоја енергије у циљеве локалног развоја. Градови потписници Споразума посвећени су акцији која ће подржати смањење гасова са ефектом стаклене баште за 40% до 2030. године. и усвајање заједничког приступа ублажавању и прилагођавању климатских промена.

Потписнице Споразума градоначелника за климу и енергију имају заједничку визију за 2050. годину која укључује:

• смањење емисије CО2, чиме доприноси одржавању просечног глобалног загревања изнад +2 ° C у односу на прединдустријске температуре, у складу са Међународни климатски споразум усвојен на конференцији ЦОП 21 у Паризу у децембру 2015. године

• припрема за могуће штетне ефекте климатских промена

• универзални приступ сигурним и одрживим енергетским услугама по приступачним ценама за све, чиме се повећава квалитет живота и сигурност снабдевања енергијом .

Потписивањем Споразума градоначелника за климу и енергију, о којем одлуку доноси општинско веће, општина се обавезује да ће радити на:

• смањење емисије CО2 (могуће и других гасова са ефектом стаклене баште) у административном подручју за најмање 40% до 2030. године ефикаснијом употребом енергије и већом употребом обновљивих извора енергије

• спровођење мера и активности у вези са прилагођавањем на климатске промене

• повећање његове отпорности прилагођавању климатским променама.

Придруживањем иницијативи, општина ће дефинисати своју политику:

• израдом пописа почетних емисија и процене ризика и осетљивости на климатске промене

• израдом и усвајањем Акционог плана за одрживу енергију и борбу против климатских промена (СЕЦАП), о коме је одлучило општинско веће, у року од две године од датума придруживања иницијативи

Надгледање примене СЕЦАП-а, Градови и општине раде најмање сваке две, а највише сваке четири године.

Споразум градоначелника за климу и енергију је добровољна иницијатива и потписници не сносе никакве последице за евентуално неиспуњење планираних циљева. Придруживање иницијативи не подразумева увођење додатних намета за грађане или предузетнике као што су еколошке таксе и слично. Слично томе, Општина није дужна да директно обезбеди финансијска средства или учествује у финансирању спровођења мера за смањење емисија мимо свог директног утицаја, али је разумно претпоставити да ће Општина (као и сви други актери) морати да обезбеди примена политике одрживог развоја фондова који ће резултирати смањењем емисија.

Додатна предност придруживања иницијативи Споразума градоначелника за климу и енергију је могућност коришћења СЕЦАП-а у стратегији развоја општине од 2020, пошто је СЕАП био део тренутне стратегије. Исто тако, поседовање СЕЦАП-а или еквивалентног планског документа јасан је знак политичке посвећености, што је један од услова за пријаву на део програма ЕУ који подржава постизање циљева СЕЦАП-а.

**01 број 011-8/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК**

**СКУПШТИНЕ ОПШТИНЕ**

**ПОЖЕГА,**

***Дејан Мркић, с.р.***

На основу члана 20. Закона о локалном самоуправи (''Сл.гласник РС'', бр. 129/07,83/014, 101/016 и 47/018), члана 189. став 1. тачка 5. Закона о основама система образовања и васпитања (''Сл.гласник РС'', бр. 88/2017...6/2020), и члана 14, 38. и 113. Статута општине Пожега „Службени лист општине Пожега“, број 1/2019), Скупштина општине Пожега, на седници од 09.03.2021. године, донела је

**О Д Л У К У**

**о признавању трошкова превоза ученицима**

**школа са територије општине Пожега**

Члан 1.

Сходно одредбама члана 189. став 1. тачка 5. Закона о основама система образовања и васпитања (''Сл.гласник РС'', бр. 88/2017...6/2020), Општина Пожега ће почев од дана доношења ове одлуке за све време трајања наставе током школске године вршити надоканаду трошкова превоза ученицима који путују од места становања до школе преко 4 км, aкроз место становања немају организован бесплатан јавни превоз.

Члан 2.

Општина Пожега ће вршити надоканаду трошкова превоза од дана наведеног у члану 1. ове одлуке, завреме трајања програма и наставе током школске године и деци и њиховим пратиоцима и ученицима са сметњама у развоју и инвалидитетом, без обзира на удаљеност места становања до школе, а која похађају припремни предшколски програм, основну и средњу школу а кроз чије место становања нема организованог бесплатног јавног превоза.

Члан 3.

Ближи услови и начин остваривања права из ове одлуке регулисаће се посебним правилником.

Члан 4.

Ова одлука ступа на снагу даном доношења и објавиће се у ''Службеном листу оптине Пожега'''.

**01 Број: 011-12/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Дејан Мркић, с.р.**

На основу члана 32. Закона о локалној самоуправи („Службени гласник РС“ бр. 129/07и 47/18) и члана 38. Статута општине Пожега (,,Сл. лист општине Пожега” бр. 1/19), Скупштина општине општине Пожега на седници одржаној дана 09.03.2021. године донела је

**О Д Л У К У**

**о усвајању Локалног акционог плана за унапређење положаја избеглих, интерно расељених лица и повратника по основу Споразума о реадмисији**

**у општини Пожега за период 2021-2025.године**

Члан 1.

Усваја се Локални акциони план за унапређење положаја избеглих, интерно расељених лица и повратника по основу Споразума о реадмисији у општини Пожегаза период 2021-2025.године.

Члан 2.

Саставни део ове Одлуке чини Локални акциони план за унапређење положаја избеглих, интерно расељених лица и повратника по основу Споразума о реадмисији у општини Пожега за период 2021-2025.године

Члан 3.

Ова Одлука ступа на снагу осмог дана од дана објављивања у ,,Службеном листу општине Пожега.”

**01 број:021-9/21**

**СКУПШТИНА ОПШТИНЕ ПОЖЕГА**

**ПРЕДСЕДНИК**

**СКУПШТИНЕ ОПШТИНЕ**

**ПОЖЕГА,**

**Дејан Мркић, с.р.**

**Садржај: стр.**

|  |  |  |  |  |
| --- | --- | --- | --- | --- |
| - | Одлука о ребалансу буџета општине Пожега за 2021. годину | 1 | - | 5 |
| - | Одлука о доношењу Плана детаљне регулације за изградњу паркинг простора уз комплекс Фабрике муниције у Висибаби | 5 | - | 8 |
| - | Одлука о додели Општинског признања ''7. АПРИЛ'' за 2021. годину | 8 | - | 10 |
| - | Одлука о плаћању боравишне таксе за физичка лица која пружају угоститељске услуге смештаја у објектима домаће радиности и сеоском туристичком домаћинству | 10 | - | 12 |
| - | Одлука о измени и допуни Одлуке о покретању поступка ликвидације Јавног Предузећа ''Дирекција за изградњу Пожега'' Пожега | 12 | - | 13 |
| - | Одлука о редовном ажурирању података о вредности имовине општине Пожега | 14 | - | 17 |
| - | Одлука о прибављању, располагању и управљању стварима у јавној својини општине Пожега | 17 | - | 29 |
| - | Одлука о успостављању, ажурирању и приступу подацима о имовини у јавној својини општине Пожега | 30 | - | 34 |
| - | Одлука о придруживању иницијативи ''Споразум градоначелника за климу и енергију'' | 34 | - | 36 |
| - | Одлука о признавању трошкова превоза ученицима школа са територије општине Пожега | 36 | - | 37 |
| - | Одлука о усвајању Локалног акционог плана за унапређење положаја избеглих, интерно расељених лица и повртника по основу Споразума о реадмисији у општини Пожега за период 2021-2025. године | 37 | - | 38 |

|  |
| --- |
| **Издавач: Скупштина општине Пожега**  **Одговорни уредник: Секретар Скупштине општине Пожега – Боривоје Неоричић**  **Штампа: Општинска управа Пожега** |